РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 01
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 13.01.2021 г.

Днес, 13.01.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, с делегирани правомощия с решение по Протокол № 30 от 10.12.2020 г., д. т. 72, на Пленума на Висшия съдебен съвет, в състав:

                                       ЗАМЕСТНИК-ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Боян Новански 
                                                                                              Огнян Дамянов 
                                                                                              Олга Керелска 
                                                                                              Йордан Стоев 

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“ Диана Стоянова - главен експерт - юрисконсулт в дирекция „Правна“.

- Инвестиционна дейност

1.ОТНОСНО: Писмо от кмета на община Исперих, с вх. рег. № ВСС – 13431/21.12.2020 г.,  относно отстъпено право на строеж за построяване на съдебна палата върху недвижим имот – частна общинска собственост, находящ се в УПИ II, кв. 22 по регулационния план на гр. Исперих.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
1.2. ВЪЗЛАГА на дирекция „Управление на собствеността на съдебната власт“ да изиска писмено становище от административните ръководители на Районен съд – Исперих и Окръжна прокуратура – Разград относно ползвания сграден фонд, състоянието му и необходимите площи за функционирането на органите на съдебната власт в гр. Исперих към настоящия момент. След получаване на информацията да докладва отново преписката на комисия „Управление на собствеността”.

2.ОТНОСНО: Писмо от главния прокурор на Република България, с вх. рег. № ВСС – 13721/21.12.2020 г., относно включване на обект „Обследване и изработване на технически паспорти, енергийни сертификати и инвестиционни проекти във фаза „Технически проект“ за обект „Основен ремонт на административна сграда, Блок 1В и Блок 2, находящи се на бул. „Г. М. Димитров“ № 42, гр. София“.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

След проведено обсъждане по предложения проект на решение беше проведено гласуване, като „За“ гласуваха: г-н Стефан Гроздев, г-н Боян Новански, г-н Огнян Дамянов и г-н Йордан Стоев, а „Против“ гласува г-жа Олга Керелска, като изложи съображение, че искането за започване на ремонтни дейности, които следва да бъдат предшествани от конструктивно обследване на административна сграда - Блок 2, който не се използва към настоящия момент, не е било обосновано с посочване на реалните нужди за използване на тази сграда.
	С оглед на горното,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
2.2. ПРИЕМА за необходимо и целесъобразно възлагането на услуга с предмет: „Обследване и изработване на технически паспорти, енергийни сертификати и инвестиционни проекти във фаза „Технически проект“ за обект „Основен ремонт на административна сграда, Блок 1В и Блок 2, находящи се на бул. „Г. М. Димитров“ № 42, гр. София“.
2.3. ВКЛЮЧВА в Инвестиционната програма на ВСС за 2021 г. обект: „Обследване и изработване на технически паспорти, енергийни сертификати и инвестиционни проекти във фаза „Технически проект“ за обект „Основен ремонт на административна сграда, Блок 1В и Блок 2, находящи се на бул. „Г. М. Димитров“ № 42, гр. София“ с прогнозна сметна стойност 380 200 лева с ДДС. Средствата за услугата са по § 51-00 „Основен ремонт на ДМА“.

Мотиви: Административна сграда и Блок 1В, в  които  се намират работните помещения на следователите и служителите на НСлС и следствения отдел в Специализираната прокуратура, се нуждаят от ремонт на покриви, топлоизолация, цялостна подмяна на сградните инсталации, модернизация на комуникационно-информационни системи, сигнално-охранителни системи, контрол на достъпа, видеонаблюдение и др., ремонт по всички видове довършителни работи.
Блок 2, който към днешна дата е неизползваем, е целесъобразно да се ремонтира и използва предвид недостига на работни места, архивни и складови помещения.
За изпълнението на основни ремонти на Административна сграда, Блок 1В и Блок 2 е необходимо да се извърши обследване на техническите характеристики на сградите и изработване на технически паспорти, енергийно обследване и определяне на мерки за енергийна ефективност, като  въз основа на констатациите от обследванията се  изготвят инвестиционни проекти за основен ремонт на сградите.

2.4. ВЪЗЛАГА на отдел „Инвестиции и строителство“ при изготвяне на поименното разпределение на разходите по § 51-00 „Основен ремонт на ДМА“ от Инвестиционната програма на ВСС за 2021 г. да включи обектът по т. 2.3.

2.5. ИЗПРАЩА решението на Главния прокурор на Република България, на разпореждане.

3.ОТНОСНО: Писмо от „Обединена българска банка“ АД във връзка с обект „Районен съд гр. Нова Загора“, с  вх. № 5872/07.01.2021 г.
 Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          3.1. ПРИЕМА доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
          3.2. ВЪЗЛАГА на дирекция „Управление на собствеността на съдебната власт“ да организира отново среща с представители на „Обединена българска банка“ АД,  за обсъждане на възможността правото на прокарване на площадковия газопровод  да бъде уредено по реда на чл.193, ал.1 от Закона за устройство на територията, без да бъде спирана процедурата по придобиване на новообразувания имот с ИН1809.504.7298 от ВСС, за нуждите на органите на съдебната власт в гр. Нова Загора. На срещата да присъстват и членовете на Комисия „Управление на собствеността“ към Пленума на ВСС.

4.ОТНОСНО: Изпълнение на решение на Комисия „Управление на собствеността“ към Пленума на Висшия съдебен съвет, взето по протокол № 34/02.12.2020 г., т. 5.3.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

           4.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

           4.2. ИЗПРАЩА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“ ведно с цялата преписка чрез главния секретар на Висш съдебен съвет до дирекция „Правна“, отдел „Обществени поръчки“ за предприемане на действия във връзка с писмо рег. № ВСС-12305/18/17.12.2020 г. на инж. Мирослав Петракиев, управител на „ЛК КОНСУЛТИНГ“ ЕООД с искане за прекратяване на договор № ВСС-12305/17.10.2018 г. за упражняване на строителен надзор и инвеститорски контрол за строеж: „Реконструкция и ремонт на аварирала пристройка и основна сграда на Съдебна палата – гр. Карлово, ул. „Димитър Събев“ № 4“, по взаимно съгласие.

            4.3.ВЪЗЛАГА на дирекция „Управление на собствеността на съдебната власт” в АВСС да подготви техническа документация за обществени поръчки за избор на изпълнител с предмет:
•	„Извършване на оценка на съответствието на инвестиционен проект за промяна по време на строителството по реда на чл.154 от ЗУТ на одобрен инвестиционен проект за обект: „Реконструкция и ремонт на аварирала пристройка и основна сграда на съдебна палата гр. Карлово, ул. „Димитър Събев“ № 4“.
•	„Упражняване на строителен надзор и инвеститорски контрол за обект: „Реконструкция и ремонт на аварирала пристройка и основна сграда на съдебна палата гр. Карлово, ул. „Димитър Събев“ № 4“,
          които отново да се докладват на КУС за последващи действия съобразно ВПУЦОПВСС. 

-	Текущи ремонти:

5.ОТНОСНО: Писмо от административния ръководител на Софийски районен съд, с изх. № 9002478/11.11.2020 г., за извършване на спешен гаранционен ремонт в сградата, находяща се в гр. София, бул. „Ген. М. Д. Скобелев“ № 23“.
Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

           5.1.ПРИЕМА доклада на инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.
5.2.ВЪЗЛАГА на служителите от отдел „Инвестиции и строителство“, дирекция „Управление на собствеността на съдебната власт“ - инж. Лина Грънчарова - началник отдел „ИС“,  дирекция „УССВ" и инж. Юрий Георгиев - главен експерт в отдел „ИС“, дирекция „Управление на собствеността на съдебната власт" да организират оглед на място с представители на всички участници в строителния процес /строител, строителен надзор и Възложител – ВСС/ и ползвателите – Софийски районен съд /СРС/ и Софийска районна прокуратура /СРП/, на архивно помещение № 1007, разположено на I-ви сутерен, кота -4,05, част от сградата находяща се в гр. София, бул. „Ген. М. Д. Скобелев“ № 23. След огледа да се състави констативен протокол и да се определи срок за отстраняване на дефектите от страна на Изпълнителя. 
            5.3. ВЪЗЛАГА на определените в т. 5.2. служители от отдел „Инвестиции и строителство“,  дирекция „Управление на собствеността на съдебната власт“ да организират нов оглед след края на срока посочен в констативния протокол по т. 5.2 от решението и да съставят нов констативен протокол, с който да приемат, или откажат приемането на извършените СМР.
            5.4. ВЪЗЛАГА на отдел „Инвестиции и строителство“, дирекция „Управление на собствеността на съдебната власт“ след извършване на ремонтните работи да докладва изпълнението им на следващо заседание на комисията.
            5.5.ИЗПРАЩА решенията по т. 5.2 и т. 5.3 на административните ръководители на Софийски районен съд и Софийска районна прокуратура, за сведение.

- Управление на собствеността

6.ОТНОСНО: Проект на решение за възлагане правото на стопанисване на поземлени имоти с ПИ 44094.501.463 и ПИ 44094.501.464, находящи се в с. Лозенец, община Царево, област Бургас, представляващи прилежащ терен към законно построените върху имота сгради на Учебна база „Лозенец“, в управление на ВСС. 

КОМИСИЯ  „УПРАВЛЕНИЕ НА СОБСТВЕНОСТТА“ 	
с делегирани правомощия с решение по д.т. 72 от протокол № 30/10.12.2020 г.
от дистанционно заседание чрез видеоконферентна връзка
на Пленума на Висшия съдебен съвет,
Р Е Ш И:

6.1.ВЪЗЛАГА на Дирекция „Бюджет и финанси“ към Пленума на ВСС да предприеме съответните действия по завеждане в баланса на ВСС на ПИ 44094.501.463 и ПИ 44094.501.464, находящи се в с. Лозенец, община Царево, обл. Бургас, съгласно Договор за продажба на недвижим имот – частна общинска собственост с наш рег. № ВСС-13810/22.12.2020 г., вписан в Служба по вписванията гр. Царево, с рег. № 1/04.01.2021 г., Акт № 1, том 1.
6.2. ИЗМЕНЯ И ДОПЪЛВА решение по т. 29.I. от протокол  № 18/08.06.2017 г. на Пленума на Висшия съдебен съвет, в частта за възлагане на стопанисването на административния ръководител – председател на Върховен административен съд на недвижими имоти, намиращи се в:
- с. Лозенец, общ. Царево, обл. Бургас, ул. „Черно море“ № 2, ПИ №44094.501.464
- с. Лозенец, общ. Царево, обл. Бургас, ул. „Черно море“ № 2, ПИ №44094.501.463, по следния начин:
„заедно с ПИ 44094.501.463 и ПИ 44094.501.464, върху които се намират недвижимите имоти, представляващи сгради на Учебна база „Лозенец“.“
6.3. ИЗПРАЩА решението по т. 6.1 на на дирекция „Бюджет и финанси“ към Пленума на ВСС, за действия по компетентност и по т. 6.2 на председателя на Върховен административен съд, на разпореждане.

-	Разни.

7.ОТНОСНО: Изпълнение на решение на Пленума на Висшия съдебен съвет по протокол № 30/10.12.2020 г., д.т. 72.3.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

           7.1.ПРИЕМА доклада на Стефан Гроздев – член на Висшия съдебен съвет и заместник-председател на Комисия „Управление на собствеността“ към Пленума на ВСС, изготвен в изпълнение на решение на ПВСС по протокол № 30/10.12.2020 г., д.т. 72.3.

          7.2. ПРЕДЛАГА на Пленума на Висшия съдебен съвет да приеме следното решение:

ПРИЕМА доклада на Стефан Гроздев – член на Висшия съдебен съвет и заместник-председател на Комисия „Управление на собствеността“ към Пленума на Висшия съдебен съвет, в изпълнение на решение по т. 72.3. от Протокол № 30/10.12.2020 г. на Пленума на ВСС, за взетите от Комисия „Управление на собствеността“ към ПВСС решения в периода след  последния Пленум на ВСС за м. декември 2020 г. до първия Пленум на ВСС през м. януари 2021 г.

         7.3. ВНАСЯ предложението като редовна точка в следващото редовно заседание на Пленума на ВСС, насрочено за 21 януари 2021 г.

ЗАМЕСТНИК- ПРЕДСЕДАТЕЛ 
НА КОМИСИЯ „УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ